Outisme: Vroeë diagnose help bestuur | Netwerk24
Porsche-bestuurder se familie nog nie opgespoor
Die polisie kon nog nie die naasbestaandes van die man wat Maandagmiddag by 'n verkeerslig aan die Oos-Rand doodgeskiet is, opspoor nie.
5 polisielede agter tralies
Vyf polisielede van Limpopo het die langnaweek agter tralies deurgebring en sal Dinsdag in die landdroshof in Burgersfort en Bela-Bela verskyn weens onverwante aanklagte van onderskeidelik bedrog en 'n gewapende rooftog.
Man in Porsche by verkeerslig doodgeskiet
'n 43-jarige man is Maandagmiddag by 'n verkeerslig in 'n oënskynlike huurmoord in Johannesburg doodgeskiet.
Speler gee kouse die skuld vir nederlaag
'Die voorval met die kouse het my regtig ontstel.'
Cheika krap kop oor besluitnemers
Gaan Kurtley Beale op heelagter teen die Bokke uitdraf?
Modric beëindig era van Ronaldo, Messi
KYK: Prys vir beste doel sorg vir omstredenheid.
Alex Forbes dank 2de hoof in 2 jaar af
Die finansiëledienstegroep Alexander Forbes het sy uitvoerende hoof, Andrew Atta Darfoor (44), afgedank.
Nugent-kommissie: Bain-hoë te siek om te getuig
Vittorio Massone, die afgedankte hoof van Bain & Company se Suid-Afrikaanse afdeling wat Dinsdag voor die Nugent-kommissie moes getuig, is te siek om die sitting by te woon.
Shazam behoort nou aan Apple
Apple se verkryging van die gewilde Shazam-app vir nagenoeg $400 miljoen is voltrek.
Cyril se toekoms kan afhang van Zondo-kommissie
Die manier waarop die kommissie van ondersoek na staatskaping sy werk doen en gehoor gee aan sy mandaat, sal verreikende konstitusionele en politieke gevolge hê, skryf Richard Calland.
Max du Preez: Hof draai horlosie terug
Die konstitusionele hof se beslissing dat burgers privaat dagga mag rook, het die horlosie 96 jaar teruggedraai.
Uit diepe dankbaarheid vir die reën
Toe ek Sondag van die kerk af ry, verkyk ek my aan die uitbarsting van lewe en lente hier in onse Baai.
KYK: Trippel of te not, Meghan laat skiet
Hul mededingende streep was duidelik toe prins Harry en Meghan, hertogin van Sussex, mekaar Maandag die stryd aangesê het op die netbalbaan, maar helaas, die prins het sy hertogin met doele geklop.
LUISTER: Nóg 'n Bocelli bekoor
Daar is nóg 'n Bocelli op die musiekhorison, dié keer Matteo Bocelli, een van die superster Andrea Bocelli se seuns.
KYK: SA se inskrywing vir Oscar-resies
'n Epiese avontuurrolprent deur die Suid-Afrikaanse rolprent­maker Jahmil X.T. Qubeka is Suid-Afrika se amptelike inskrywing vir die kategorie van beste buitelandse rolprent in aanstaande jaar se Oscar-resies.
KYK: Wie's die beste braaier onder die Bokke?
Karoo-skaaptjoppies, speserye en goeie geselskap is die geheim vir 'n goeie braai.
Doula: 'Koerantpapier moet matrasse beskerm'
Sy dra linne vir hulle aan. Sy maak seker hulle is gehidreer voor die geboorte van hul babas. Sy sê vir hulle om asem te haal en gee hulle hoop dat alles glad sal verloop.
Fopnuus op sosiale media 'n groot uitdaging
Fop-nuus wat toenemend op sosiale media versprei word, is 'n groot uitdaging vir joernaliste, sê Alan Rusbridger, voormalige redakteur van die Britse koerant The Guardian.
Outisme: Vroeë diagnose help bestuur
Deur Susan Cilliers 07 April 2016 00:18
Blou ligte skyn vandeesweek op die hoofgebou van die Noordwes-Universiteit se Potchefstroom-kampus ter bewusmaking van outisme.
Hoe vroeër outisme by kinders gediagnoseer word, hoe beter is hul kans om probleme wat met die toestand gepaardgaan goed te kan bestuur.
"Daar is volwassenes op die outismespektrum wat byvoorbeeld studeer, werk en 'n betreklik normale lewe lei," sê Hanlie Degenaar, 'n spraak-taalterapeut aan die Instituut vir Sielkunde en Welstand op die Noordwes-Universiteit (NWU) se Potchefstroom-kampus.
Dié instituut is besig met die vestiging van 'n assesseringseenheid waar 'n span bestaande uit onder andere 'n kinderpsi­giater, kliniese sielkundige en spraak-taalterapeut kan help om kinders met outisme te diagnoseer.
"Sodra die diagnose gedoen is, kan ouers gehelp word om meer inligting te kry oor outisme en waar hulle hulp kan kry.
"Ons kan sulke ouers ook ondersteun en leiding gee oor byvoorbeeld die ontwikkeling van taalvaardighede," sê Degenaar.
Volgens haar is daar 'n groot behoefte aan sulke dienste op die platteland (ook in Noordwes) omdat ouers dikwels lank wag op afsprake by kundiges in groot stede om hul kinders te laat evalueer waar daar 'n vermoede van outisme is.
Die NWU wil nou dié leemte vul deur op veral die Mafikeng-kampus en in Potchefstroom meer navorsing oor outisme te doen en meer gespesialiseerde diagnostiese dienste te begin verskaf.
By die NWU word outisme-bewustheid vandeesweek onder meer gedoen deur saans blou ligte op die hoofgebou op die Potchefstroom-kampus te laat skyn en inligtingspamflette uit te deel. Blou is die internasionaal gekose kleur vir outisme-bewusmaking vandeesmaand.
Hoe vroeër outisme by 'n kind gediagnoseer word, hoe vinniger kan kommunikasievaardig­hede gestimuleer en ontwikkel word.
"Die resultate met terapie is ook baie beter indien die hele familie betrek word," sê Degenaar.
" 'n Diagnose van outisme is 'n groot skok vir families, veral oor die moeilike gedrag wat deel is van die toestand en omdat outisme nie verdwyn met tyd nie."
Outisme neem wêreldwyd toe en raak vier keer meer seuns as meisies. Volgens die organisasie Outisme Suid-Afrika is daar geen duidelike antwoorde oor wat dit veroorsaak nie.
Outisme word gekenmerk deur atipiese neuro-ontwikkeling wat kommunikasieprobleme veroorsaak, sowel as sosiale en gedragsprobleme. Daar word voortdurend navorsing gedoen om te bepaal wat dit veroorsaak.
Outisme Suid-Afrika beklemtoon dit gebeur nie as gevolg van swak ouerskap nie en dat kinders met die versteuring hulself nie uit eie keuse wangedra nie.